b'\n_START_ARTICLE_\nCreu Monumental de Verg\xc3\xb3s Guerrejat\n_START_SECTION_\nDescripci\xc3\xb3\n_START_PARAGRAPH_\nCreu situada a un costat de les escales d\'acc\xc3\xa9s a la pla\xc3\xa7a de l\'esgl\xc3\xa9sia del poble. Aquesta se\'ns presenta estructurada a partir d\'una doble graonada decreixent i de planta quadrada. Damunt_NEWLINE_damunt seu s\'assenta una creu de tipus llatina, amb una inscripci\xc3\xb3 en relleu al seu anvers. Aix\xc3\xad doncs, trobem al tronc de la creu "RECORD VERG\xc3\x93S" i als bra\xc3\xa7os de la mateixa "STA MISSI\xc3\x93 ABRIL 1953".\n_START_SECTION_\nHist\xc3\xb2ria\n_START_PARAGRAPH_\nEls Pares Claretians eren els encarregats del que s\'ent\xc3\xa9n com Santa Missi\xc3\xb3 a l\'actual comarca de la Segarra. Era una mena d\'apostolatge del cristianisme centrat en els pobles, una vegada passada la Guerra Civil espanyola. Despr\xc3\xa9s de la predicaci\xc3\xb3 per part de dos pares Claretians es feia una missa, viacrucis, process\xc3\xb3 i s\'erigia una creu monumental.'